王立道

王立道（），字懋中，號堯衢，直隸常州府無錫縣人，軍籍，明朝政治人物。

 生平 
嘉靖十三年（1534年）甲午科應天府鄉試第三十二名，嘉靖十四年（1535年）登乙未科第二甲第三十八名進士。考选庶吉士，官翰林院编修。卒年三十八《无锡县志》：王立道字懋中，表長子。嘉靖十四年進士，選庶吉士，授編修，有羸疾，僦舍僻遠，下楗讀書，為詩文博贍婉切，於諸閣老無屏人之谒。寡交游，未嘗走馬飛剌。再歸再出，竟卒於官。立道方簡有至性，病甚，猶日記眠餐加減，寄慰其親。會有后喪，力疾起易服，曰即一日未死，猶為朝臣，敢廢儀乎！年不逮四十，遠近惜之。表父子繼貴，皆以清脩盛德，為時儀表。其時縉紳勢盛，鄉里畏苦，至有平分白奪之谣，惟王氏約敕，奴隶無敢縱橫邑中者。立道子化弘，別有傳。。

著作
王立道工诗，冲容淡宕，不为奇险之语。有《具茨集》八卷，补遗一卷。

 家族 
曾祖王子輝，曾任壽官；祖父王冕，號約斋，贈戶部主事；父王表，曾任南京禮部主事。母朱氏（封安人）。重庆下。弟王重道、王望道。子王化弘，字充甫，立道子。少孤，從舅氏唐順之學，精通六經。孫王永积，崇祯七年進士。

参考文献

Li立
Category:无锡人
Category:明朝翰林院編修
Category:明朝庶吉士